Na podlagi 3. člena Odloka o proračunu Občine Žirovnica za leto 2014 (Ur. list RS, št. 1/13 in 14/14), Pravilnika o dodeljevanju državnih pomoči za spodbujanje razvoja gospodarstva v občini Žirovnica (Ur. list RS, št. 42/10) ter na podlagi soglasja Ministrstva za finance, Sektorja za spremljanje državnih pomoči (št. priglasitve: M001-5880076-2014) Občina Žirovnica objavlja

**JAVNI RAZPIS ZA DODELITEV POMOČI ZA SPODBUJANJE RAZVOJA GOSPODARSTVA V OBČINI ŽIROVNICA V LETU 2014**

**Predmet javnega razpisa** je dodelitev pomoči za spodbujanje naložb v gospodarstvo in s tem zagotoviti večje možnosti za gospodarski razvoj občine.

**Splošna določila in pogoji:** so določeni v Pravilniku o dodeljevanju državnih pomoči za spodbujanje razvoja gospodarstva v Občini Žirovnica (Ur. list RS, št. 42/10)

**Ukrep:** spodbujanje naložb v gospodarstvo

**Predmet:** subvencija obrestne mere

**Upravičenci:**

* samostojni podjetniki posamezniki,
* mikro, male in srednje velike gospodarske družbe, ki so registrirane po Zakonu o gospodarskih družbah.

Upravičenec mora imeti sedež družbe in lokacijo naložbe na območju občine Žirovnica.

**Pogoji:**

* pomoč se dodeli le v primeru, kadar le-ta predstavlja spodbudo za izvedbo projekta oz. je ta spodbuda za izvedbo projekta nujno potrebna

**Upravičeni stroški:**

* stroški nakupa zemljišč
* stroški komunalnega in infrastrukturnega opremljanja zemljišč
* stroški gradnje in nakupa objektov
* stroški nakupa strojev in opreme
* stroški izdelave projektne in investicijske dokumentacije.

**Višina razpisane posojilne kvote in posojilni pogoji:** Višina razpisane posojilne kvote znaša **105.700 EUR**.

Posojila se plasirajo preko NLB d.d, s katero ima Občina Žirovnica sklenjeno Pogodbo o subvencioniranju obrestne mere kredita iz povezanega posla.

Posojilni pogoji:

|  |  |
| --- | --- |
| - znesek posojila: | največ 60.000 EUR, odvisno od posojilne sposobnosti prosilca in možnosti zavarovanja posojila |
| - odplačilna doba: | Nad 3 do 5 let (60 mesecev) |
| - način revalorizacije: | brez |
| - obrestna mera: | 3 mesečni EURIBOR + 1,00 % |
| - način plačila obresti: | 3 mesečno |
| - način vračanja posojila: | mesečno |
| - zavarovanje posojila: | vse oblike, ki nudijo zadostno jamstvo za banko. Obliko zavarovanja določi banka. |
| - stroški odobritve posojila: | 0,35% - 1,7% od zneska posojila, minimalno 150,00 EUR |
| - stroški vodenja posojila: | nadomestilo za letni pregled kredita: 100 EUR – zaračunava se letno  |
| - črpanje po tranšah: | enkratno črpanje oz. postopno črpanje kredita do 3 mesecev od podpisa pogodbe je brezplačno (nadomestilo se prične zaračunavati po preteku 90 dni od dneva sklenitve kreditne pogodbe) |
|  | nadomestilo za ne-črpani pogodbeno odobreni dolgoročni kredit z možnostjo črpanja v tranša od treh mesecev dalje do enega leta, se zaračunava v skladu z veljavno Tarifo NLB d.d. (različno glede na pogodbeno odobreni rok črpanja) |
| - poslovno sodelovanje prosilca z NLB d.d. ni pogoj za pridobitev posojila |

Višina subvencije obrestne mere ne sme presegati 5% vrednosti naložbe.

#### Vloga in dodatne informacije:

Prosilci lahko dvignejo potrebno razpisno dokumentacijo in pridobijo dodatne informacije osebno na sedežu poslovne enote NLB d.d., Podjetniški center Zahod (za mala in mikro podjetja), Koroška cesta 21, 4000 Kranj, ga. Šenk Darja, tel. 04 287 41 50, e-mail: darja.senk@nlb.si in Področje za poslovanje s srednje velikimi podjetji, Zahodnoslovenska regija (za srednja podjetja), Koroška cesta 21, 400 Kranj, ga. Janja Starman, tel.: 04 28 74 157, email janja.starman@nlb.si.

#### Rok za oddajo vlog:

Rok za oddajo popolnih vlog je do porabe sredstev, vendar najpozneje do 31.05.2014. Vloge zbira banka na sedežu enote banke NLB d.d., Podjetniški center Zahod, Koroška cesta 21, 4000 Kranj in Področje za poslovanje s srednje velikimi podjetji, Zahodnoslovenska regija, Koroška cesta 21, 400 Kranj.

#### Sklenitev posojilne pogodbe in način koriščenja sredstev

Na osnovi predloženih vlog, sprejema sklepa banke o odobritvi posojila in pozitivnega soglasja občine, bodo prosilci sklenili z banko posojilno pogodbo.

Po podpisu pogodbe in ureditvi zavarovanja bo banka izvedla koriščenje posojila skladno z upravičenčevo investicijsko dokumentacijo.

#### Ostalo

V primeru, da prosilec kljub pisni zahtevi banke, ne bo v 15 dneh dopolnil zahtevane dokumentacije s strani banke, bo banka štela, da prosilec za posojilo ni zaprosil.

Datum: 06.03.2014

Številka: 302-0001/2014

|  |  |  |
| --- | --- | --- |
|  |  | **Leopold Pogačar****ŽUPAN** |